Geissolomataceae

G. marginatum

Geissolomataceae er en monotypisk familie som i APG III-systemet plasseres i ordenen Crossosomatales. Familien har bare én art Geissoloma marginatum som kun finnes i Langebergfjellene i Kapp-provinsen  i Sør-Afrika.

G. marginatum er en busk på opptil en meters høyde. Blomstene har fire rosa tepaler, åtte pollenbærere i to kretser og oversittende fruktemne sammenvokst av fire fruktblad. Frukten er en kapsel med normalt fire frø. 

Denne arten ble beskrevet av Linné som Penaea marginata, men gitt den nåværende plasseringa av Adrien-Henri Jussieu i 1846. Arten har vært plassert i ulike familier, bl.a. Penaeaceae og Celastraceae, men nyere analyser har gjort nødvendigheten av en egen familie tydeligere. I APG II var familien plassert blant Rosidae uten orden, men noen forskere plasserte familien i ordenen Crossosomatales noe som APG III støttet. 

Denne familien er trolig nærmest beslekta med en håndfull familier med en eller få arter hver og som hver for seg har meget begrensa geografisk utbredelse (se Crossosomatales)

Referanser

Eksterne lenker 
 
 Geissolomataceae, i: Stevens, P. F. (2001 -), Angiosperm Phylogeny Website. 
 Matthews M.R, Endress P.K, 2005: «Comparative floral structure and systematics in Crossosomatales (Crossosomataceae, Stachyuraceae, Staphyleaceae, Aphloiaceae, Geissolomataceae, Ixerbaceae, Strasburgeriaceae)», i Botanical Journal of the Linnean Society. Volume 147, Issue 1, side 1–46 (Sammendrag).

Crossosomatales